KURZUS: Pénzügyi tervezés

MODUL: II. modul

5. lecke: A pénzforgalom előrejelzése

|  | A lecke - folytatva a rövid távú pénzügyi tervezés tárgyalását - a vállalkozás pénzforgalmának előrejelzésével foglalkozik. Bemutatásra kerül, hogyan épülnek fel és milyen módon becsülhetők meg a vállalkozás adott tervezési időszakra vonatkozó várható pénzbevételei és pénzkiadásai.
| Tanulási útmutató
| Tananyag
| Dr. Kovács Gábor: Pénzügyi tervezés, 5. fejezet (A pénzforgalom előrejelzése)
| Kulcsfogalmak
| Likviditás A pénzforgalom előrejelzése A likviditás biztosításának haszonáldozati költsége Értékesítés bevételei Egyéb bevételek Pénzügyi bevételek bevételei Beszerzési kiadások Működési kiadások Tőkekiadások Finanszírozási kiadások Hitelbe történő értékesítés
| Tevékenységek
| A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
| Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen az 5. fejezethez (A pénzforgalom előrejelzése) tartozó tananyagot!
| Követelmények
| Ön akkor sajátította el megfelelően a tananyagot, ha:
| felsorolásból ki tudja választani a likviditás fogalmának jellemzőit. felsorolásból ki tudja választani a pénzforgalom előrejelzésének jellemzőit. felsorolásból ki tudja választani a pénzforgalom előrejelzésének kiindulópontját. felsorolásból ki tudja választani a vállalkozás pénzbevételeinek csoportjait. felsorolásból ki tudja választani az értékesítési bevételek fogalmát. felsorolásból ki tudja választani a vállalkozás egyéb bevételeinek jellemzőit. felsorolásból ki tudja választani a vállalkozás pénzkiadásainak csoportjait. felsorolásból ki tudja választani a beszerzési kiadások jellemzőit. felsorolásból ki tudja választani a működési kiadások fogalmát. felsorolásból ki tudja választani az értékesítési bevételek tervezésének módját. felsorolásból ki tudja választani a készpénzes értékesítés árbevételének fogalmát. ki tudja számolni a készpénzes értékesítés bevételének várható értékét adott tervezési periódusra vonatkozóan, a vállalkozás várható árbevételének és értékesítési politikájának ismeretében. ki tudja számolni az előző időszaki értékesítésből befolyó bevételek értékét adott tervezési periódusra vonatkozóan, a vállalkozás várható árbevételének és értékesítési politikájának ismeretében. ki tudja számolni a két időszakkal korábbi értékesítésből befolyó bevételek várható értékét adott tervezési periódusra vonatkozóan, a vállalkozás várható árbevételének és értékesítési politikájának ismeretében. ki tudja számolni az értékesítési (pénz)bevételek várható értékét adott tervezési periódusra vonatkozóan, a vállalkozás várható árbevételének és értékesítési politikájának ismeretében.

|  | Önellenőrző kérdések
| 1. Válassza ki az alábbi felsorolásból a likviditás fogalmának jellemzőit!
| Likviditás alatt azt értjük, hogy a vállalkozás képes legyen fizetési kötelezettségeinek időben történő rendezésére, a nehezen előre jelezhető, vártatlan események kivételével.
| Likviditás alatt azt értjük, hogy a vállalkozás képes legyen fizetési kötelezettségeinek időben történő rendezésére, beleértve ebbe a nehezen előre jelezhető, vártatlan események hatásait is.
| A likviditás fogalmának fontos eleme, hogy a fizetési kötelezettségek teljesítéséhez szükséges szabad pénzeszközök előteremtése lehetőleg a legkisebb haszonáldozati költséggel történjen.
| A likviditás fogalmának fontos eleme, hogy a fizetési kötelezettségek teljesítéséhez szükséges szabad pénzeszközök előteremtése lehetőleg a legkisebb kamatköltséggel történjen.
| 2. Válassza ki az alábbi felsorolásból a pénzforgalom előrejelzésének jellemzőit!
| A rövid távú pénzügyi tervezés kiindulópontja.
| A hosszú távú pénzügyi tervezés kiindulópontja.
| Tartalmazza adott időszak(ok)ra vonatkozóan a vállalkozás várható pénzbevételeinek és pénzkiadásainak előrejelzését.
| A vállalkozás tőkeköltségvetésének része.
| 3. Válassza ki az alábbi felsorolásból a pénzforgalom előrejelzésének kiindulópontját!
| A vállalkozás adott tervezési időszakra vonatkozó előrejelzett eredménykimutatása.
| A vállalkozás adott tervezési időszakra (illetve az időszak záró időpontjára) vonatkozó előrejelzett mérlege.
| A vállalkozás adott tervezési időszakra (illetve az időszak záró időpontjára) vonatkozó előrejelzett mérlege és eredménykimutatása.
| 4. Válassza ki az alábbi felsorolásból a vállalkozás pénzbevételeinek főbb csoportjait!
| Pénzügyi műveletek bevételei.
| Likvidációs bevételek.
| Export értékesítésből származó bevételek.
| Egyéb bevételek.
| Értékesítési bevételek.
| 5. Válassza ki az alábbi felsorolásból az értékesítési bevétel fogalmát!
| A termékértékesítésből befolyó - pénzügyileg realizálásra nem kerülő - árbevételt jelentik.
| A termékértékesítésből és szolgáltatásnyújtásból befolyó - pénzügyileg realizálásra nem kerülő - árbevételt jelentik.
| A termékértékesítésből és szolgáltatásnyújtásból befolyó - pénzügyileg is realizálásra kerülő - árbevételt jelentik.
| 6. Válassza ki az alábbi felsorolásból a vállalkozás egyéb bevételeinek jellemzőit!
| Ezek a bevételek általában rendszeres, állandó pénzforrást jelentenek a vállalkozás számára.
| Ide soroljuk például a tárgyi eszközök értékesítéséből befolyó bevételeket, illetve a kapott külső támogatások egy részét is.
| Ezek a bevételek általában nem jelentenek rendszeres, állandó pénzforrást a vállalkozás számára.
| Ide soroljuk a hitelműveletekből befolyó pénzügyi bevételeket is.
| Ezeknek a bevételeknek a keletkezése nem feltétlenül kapcsolódik közvetlenül a vállalkozás üzletszerűen végzett alaptevékenységéhez.
| 7. Válassza ki az alábbi felsorolásból a vállalakozás pénzkiadásainak csoportjait!
| Osztalékfizetés.
| Eladott áruk beszerzési értéke.
| Beszerzési kiadások.
| Finanszírozási kiadások.
| Tőkekiadások.
| Értékcsökkenési leírás.
| 8. Válassza ki az alábbi felsorolásból a beszerzési kiadások jellemzőit!
| A beszerzési pénzkiadások meghatározásakor a vállalkozás szállítóállományát és a kereskedelmi szerződések kondícióit is figyelembe kell venni.
| Ide tartoznak a termelés közvetlen költségei közül azok, melyek nagysága közvetlenül függ a termelés (tervezett) volumenétől.
| A beszerzési kiadások közé soroljuk többek között a továbbértékesítésre kerülő áruk beszerzési értékét.
| Az értékesítés nettó árbevételének adott hányadát jelentik.
| A beszerzési kiadások közé soroljuk többek között az értékesítésre kerülő termékek előállításához szükséges alapanyagok ellenértékét.
| Nem soroljuk a beszerzési kiadások közé az igénybe vett szolgáltatásokat.
| 9. Válassza ki az alábbi felsorolásból a működési kiadások fogalmát!
| termeléshez, illetve szolgáltatásnyújtáshoz kapcsolódó olyan fix költségeket jelentik, melyek nagysága függ a termelés volumenététől.
| A termeléshez, illetve szolgáltatásnyújtáshoz kapcsolódó fix költségeket jelentik, melyek nagysága a termelés volumenététől független.
| A termeléshez, illetve szolgáltatásnyújtáshoz kapcsolódó változó költségeket jelentik.
| 10. Válassza ki az alábbi felsorolásból az értékesítési bevételek tervezésének módját!
| Az értékesítési bevétel nagysága a következő tételek összegeként határozható meg: Készpénzes értékesítés árbevétele + váltókövetelések árbevétele + befolyó vevőkövetelések.
| Az értékesítési bevétel nagysága a következő tételek összegeként határozható meg: Készpénzes értékesítés árbevétele + hitelbe történő értékesítés készpénzes része + befolyó szállítói kötelezettségek.
| Az értékesítési bevétel nagysága a következő tételek összegeként határozható meg: Készpénzes értékesítés árbevétele + hitelbe történő értékesítés készpénzes része + befolyó vevőkövetelések.
| 11. Válassza ki az alábbi felsorolásból a készpénzes értékesítés árbevételének fogalmát!
| A készpénzes értékesítés árbevétele a pénzügyileg későbbi időpontban realizálódó értékesítésből (és szolgáltatás-nyújtásból) befolyó bevételeket jelenti.
| A készpénzes értékesítés árbevétele a pénzügyileg azonnal realizálódó értékesítésből (és szolgáltatás-nyújtásból) befolyó bevételeket jelenti.
| A készpénzes értékesítés árbevétele a számviteli kimutatásokban elszámolt értékesítésből (és szolgáltatás-nyújtásból) befolyó bevételeket jelenti.
| 12. Egy vállalkozás értékesítési politikájára vonatkozó adatok a következők: A készpénzes értékesítés jellemzően az árbevétel 10 százalékát adja. A hitelbe történő értékesítés ellenértékének 30 százaléka azonnal fizetendő, 30 százalék 1 hónap múlva, a maradék pedig 2 hónapon belül. Az előző két hónapban, 2007 novemberében és decemberében a vállalkozás árbevétele 145, illetve 137 millió Ft-ot tett ki. A következő három hónapra várható árbevétel (millió Ft-ban) alakulását a következő táblázat mutatja.
Tervezési időszakok | Január | Február | Március
Várható árbevétel | 156 | 175 | 200
| 12/A Válassza ki az alábbi felsorolásból az értékesítési bevételek várható értékét február hónapra vonatkozóan!
| 16,5 millió Ft
| 17,5 millió Ft
| 18,5 millió Ft
| 12/B Válassza ki az alábbi felsorolásból az előző időszaki értékesítésből befolyó bevételek értékét február hónapra vonatkozóan!
| 42,12 millió Ft
| 45,12 millió Ft
| 46, 12 millió Ft
| 12/C Válassza ki az alábbi felsorolásból a két időszakkal korábbi értékesítésből befolyó bevételek várható értékét február hónapra vonatkozóan!
| 47,32 millió Ft
| 49,32 millió Ft
| 51,32 millió Ft
| 12/D Válassza ki az alábbi felsorolásból az értékesítési (pénz)bevételek várható értékét február hónapra vonatkozóan!
| 134,67 millió Ft
| 142,65 millió Ft
| 156,19 millió Ft