KURZUS: Pénzügyi tervezés

MODUL: II. modul

6. lecke: A likviditási terv

|  | A leckében bemutatásra kerül a likviditási tervezés folyamata, a kapcsolódó fogalmak és összefüggések tárgyalása mellett. A rövid távú pénzügyi tervezés folyamatának vizsgálatakor szó lesz arról, mit tartalmaz, illetve hogyan állítható össze megfelelően a vállalkozás likviditási terve. Kitérünk arra is, hogyan érvényesíthetők a likviditási terv kialakításában a pénzügyi tervezés során meghatározott célkitűzések.
| Tanulási útmutató
| Tananyag
| Dr. Kovács Gábor: Pénzügyi tervezés, 6. fejezet (A likviditási terv)
| Kulcsfogalmak
| Likviditási terv A rövid távú finanszírozás operatív terve A rövid távú finanszírozás alapelvei Finanszírozási mechanizmus Működési pénzáramlás Minimális tartalékegyenleg Működési egyenleg Likviditási terv egyenlege Likviditási többlet Likviditási hiány
| Tevékenységek
| A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
| Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 6. fejezethez (A likviditási terv) tartozó tananyagot!
| Követelmények
| Ön akkor sajátította el megfelelően a tananyagot, ha:
| felsorolásból ki tudja választani a likviditási terv jellemzőit. felsorolásból ki tudja választani a finanszírozás operatív tervének részeit. felsorolásból ki tudja választani a rövid távú finanszírozás alapelveinek fogalmát. felsorolásból ki tudja választani a finanszírozási folyamat lépéseit. felsorolásból ki tudja választani a működési pénzáramlás fogalmát. felsorolásból ki tudja választani a minimális tartalékegyenleg fogalmát. felsorolásból ki tudja választani a minimális tartalékegyenleg képzésének jellemzőit. felsorolásból ki tudja választani a működési egyenleg számolásának módját. felsorolásból ki tudja választani a likviditási egyenleg számolásának módját. felsorolásból ki tudja választani a likviditási többlet/hiány fogalmát. felsorolásból ki tudja választani a következő tervezési időszaki nyitó pénzállomány meghatározásának módját. felsorolásból ki tudja választani a likviditási többlet megfelelő kezelésének jellemzőit. ki tudja számolni a vállalkozás várható pénzbevételei és pénzkiadásai alapján adott tervezési időszakra vonatkozóan a működési pénzáramlás nagyságát. ki tudja számolni a vállalkozás várható pénzbevételei és pénzkiadásai alapján adott tervezési időszakra vonatkozóan a működési egyenleg nagyságát. ki tudja számolni a vállalkozás várható pénzbevételei és pénzkiadásai alapján adott tervezési időszakra vonatkozóan a likviditási egyenleg értékét. ki tudja számolni a vállalkozás várható pénzbevételei és pénzkiadásai alapján a következő tervezési időszakra vonatkozóan a nyitó pénzállomány nagyságát.

|  | Önellenőrző kérdések
| 1. Válassza ki az alábbi felsorolásból a likviditási terv jellemzőit!
| A rövid távú pénzügyi tervezés kiindulópontja.
| A hosszú távú pénzügyi tervezés kiindulópontja.
| Adott időszak(ok)ra vonatkozóan tartalmazza a vállalkozás várható pénzbevételeinek és pénzkiadásainak előrejelzését.
| Magában foglalja a rövid távú finanszírozás operatív tervét.
| A vállalkozás tőkeköltségvetésének része.
| 2. Válassza ki az alábbi felsorolásból a finanszírozás operatív tervének részeit!
| A finanszírozási mechanizmus leírása.
| A rövid távú finanszírozás alapelveinek meghatározása.
| A finanszírozás hatékonysági együtthatójának számszerűsítése.
| A beruházás-tervezés operatív feladatainak meghatározása.
| A likviditási többlet/hiány kezelésének módja.
| 3. Válassza ki az alábbi felsorolásból a rövid távú finanszírozás alapelveinek fogalmát!
| A rövid távú finanszírozás alapelveinek meghatározása során arra keressük a választ, milyen mértékű átváltást alkalmazzunk a rövid távú finanszírozás két célja, a jövedelmezőség minél magasabb szinten történő biztosítása és a kapcsolódó költségek minimalizálása között.
| A rövid távú finanszírozás alapelveinek meghatározása során arra keressük a választ, milyen mértékű átváltást alkalmazzunk a rövid távú finanszírozás két célja, a likviditás minél magasabb szinten történő biztosítása és az eladósodottság minimalizálása között.
| A rövid távú finanszírozás alapelveinek meghatározása során arra keressük a választ, milyen mértékű átváltást alkalmazzunk a rövid távú finanszírozás két célja, a likviditás minél magasabb szinten történő biztosítása és a kapcsolódó költségek minimalizálása között.
| 4. Válassza ki az alábbi felsorolásból a finanszírozási folyamat lépéseit!
| A várható pénzbevételek és pénzkiadások előrejelzése.
| A likviditási egyenleg előrejelzése.
| A várható beruházások előrejelzése.
| A minimális tartalékegyenleg meghatározása.
| 5. Válassza ki az alábbi felsorolásból a működési pénzáramlás fogalmát!
| A várható pénzbevételek és pénzkiadások különbsége.
| A várható, számvitelileg könyvelt bevételek és pénzkiadások különbsége.
| A várható pénzbevételek és pénzkiadások különbsége, csökkentve a működéshez szükséges pénzeszközök egyenlegével.
| 6. Válassza ki az alábbi felsorolásból a minimális tartalékegyenleg fogalmát!
| Megmutatja, hogy mekkora az a hitelösszeg, melynek minden esetben a vállalkozás rendelkezésére kell állnia.
| Megmutatja, hogy mekkora az a pénzösszeg, melynek minden esetben a vállalkozás rendelkezésére kell állnia.
| Megmutatja, hogy mekkora az a lekötött tartalék, melynek minden esetben a vállalkozás rendelkezésére kell állnia.
| 7. Válassza ki az alábbi felsorolásból a minimális tartalékegyenleg képzésének jellemzőit!
| Minél kisebb likviditási kockázatot hajlandó vállalni egy vállalakozás, annál magasabb tartalékegyenleggel kell számolnia.
| A minimális tartalékegyenleg nagyságát a vállalkozás számviteli politikájának alapelvei determinálják.
| A minimális tartalékegyenleget a lekötött tartalék terhére kell képezni.
| A minimális tartalékegyenleg nagyságát elsősorban a rövid távú finanszírozás során követett alapelvek határozzák meg.
| 8. Válassza ki az alábbi felsorolásból a működési egyenleg számolásának módját!
| A működési egyenleg a záró pénzállománynak és a pénzbevételek és pénzkiadások egyenlegének különbsége.
| A működési egyenleg a pénzbevételek és pénzkiadások egyenlegének összege.
| A működési egyenleg a nyitó pénzállománynak és a pénzbevételek és pénzkiadások egyenlegének összege.
| 9. Válassza ki az alábbi felsorolásból a likviditási egyenleg számolásának módját!
| A működési egyenleget csökkenteni kell a minimális tartalékegyenleg összegével.
| A működési egyenleget növelni kell a minimális tartalékegyenleg összegével.
| A működési pénzáramlást csökkenteni kell a minimális tartalékegyenleg összegével.
| 10. Válassza ki az alábbi felsorolásból a likviditási többlet/hiány fogalmát!
| Amennyiben a működési egyenleg pozitív, likviditási többlet, amennyiben negatív, likviditási hiány alakul ki.
| Amennyiben a működési pénzáramlás egyenlege pozitív, likviditási többlet, amennyiben negatív, likviditási hiány alakul ki.
| Amennyiben a likviditási terv egyenlege pozitív, likviditási többlet, amennyiben negatív, likviditási hiány alakul ki.
| 11. Válassza ki az alábbi felsorolásból a következő tervezési időszaki nyitó pénzállomány meghatározásának módját!
| A következő tervezési időszak nyitó pénzállománya megegyezik az előző időszak működési egyenlegének és az előző időszaki nyitó pénzállománynak az összegével.
| A következő tervezési időszak nyitó pénzállománya megegyezik az előző időszak működési egyenlegével.
| A következő tervezési időszak nyitó pénzállománya megegyezik az előző időszak likviditási egyenlegével.
| 12. Válassza ki az alábbi felsorolásból a likviditási többlet megfelelő kezelésének jellemzőit!
| A pénzeszközöknek legalább középtávú befektetése lehet csak pénzügyi szempontból hatékony.
| A pénzeszközöknek csak rövid távú befektetése célszerű.
| Cél, hogy a likviditás biztosításának haszonáldozati költsége a lehető legkisebb legyen.
| A szabad pénzeszközök lekötésre következtében keletkező kamat- (vagy tőke) jövedelmet figyelembe kell vennünk a következő tervezési időszakra vonatkozó pénzbevételek felírásakor.
| A szabad pénzeszközök lekötésre következtében keletkező kamat- (vagy tőke) jövedelmet figyelembe kell vennünk az adott tervezési időszakra vonatkozó pénzbevételek felírásakor.
| A likviditási többlet kezelésének leggyakoribb módja a likvid értékpapírok vásárlása.
| 13. A következő táblázat egy vállalkozás várható jövőbeli pénzbevételeire és pénzkiadásaira vonatkozó előrejelzését mutatja (millió Ft-ban):
Tételek | Tervezési időszak (március)
Várható pénzbevételek | 245
Várható pénzkiadások | 240
| A vállalkozás nyitó pénzállománya 20 millió Ft. A minimális tartalékegyenleget a vállalkozás 30 millió Ft-ban állapította meg. A likviditási többlet/hiány kezelésének közvetett pénzügyi hatásaitól a feladatok megoldásakor tekintsen el.
| 13/A Válassza ki az alábbi felsorolásból a működési pénzáramlás értékét!
| -5 millió Ft
| 5 millió Ft
| 25 millió Ft
| 13/B Válassza ki az alábbi felsorolásból a működési egyenleg értékét!
| 25 millió Ft
| 20 milló Ft
| 5 millió Ft
| 13/C Válassza ki az alábbi felsorolásból likviditási terv egyenlegét!
| 25 millió Ft
| -5 millió Ft
| 15 millió Ft
| 13/D Válassza ki az alábbi felsorolásból az áprilisi nyitó pénzállomány értékét!
| -5 millió Ft
| 20 millió Ft
| 25 millió Ft